Anexa nr. 9

**Grupul ocupațional „Asistență socială și sănătate (G)”**

1. Dispozițiile prezentei anexe se extind asupra funcțiilor de specialitate specifice din instituțiile medico-sanitare publice, de asistență socială și sănătate publică, asupra personalului medical din instituțiile de învățămînt și din alte instituții (subdiviziuni medicale), precum și asupra altui personal de asistență socială, indiferent de subordinea lor departamentală, conform tabelului din anexă.
2. Clasa de salarizare și coeficientul de salarizare aferent pentru alte funcții de specialitate care pot fi instituite în unitățile bugetare din acest domeniu se stabilesc în conformitate cu anexa nr. 10 sau, după caz, cu alte anexe la prezenta lege care reglementează funcțiile de specialitate specifice unui anumit domeniu de activitate.
3. Funcțiile caracteristice personalului de deservire tehnică și auxiliar ce se instituie în unitățile bugetare din domeniul asistenței sociale și sănătate, precum și clasa de salarizare și coeficientul de salarizare aferent se determină în conformitate cu anexa nr. 10.

**Personal de specialitate din domeniul asistență socială și sănătate (G6)**

| **Codul funcției** | **Denumirea funcției** | **Clasa de salarizare** | **Coeficientul de salarizare** |
| --- | --- | --- | --- |

| **1** | **2** | **3** | **4** |
| --- | --- | --- | --- |
| *1.1. Funcții de conducere* |
| G6001 | Medic-șef, șef spital | 99 | 7,76 |
| G6002 | Director (general) al instituției de nivel republican | 96 | 7,29 |
| G6003 | Medic-șef al instituției, de categoria: |  |  |
|  | I | 93 | 6,85 |
|  | II | 90 | 6,43 |
|  | III | 87 | 6,04 |
| G6004 | Șef policlinică | 93 | 6,85 |
| G6005 | Director/șef/manager al instituției, de categoria: |  |  |
|  | I | 87 | 6,04 |
|  | II | 85 | 5,79 |
|  | III | 83 | 5,55 |
| G6007 | Șef/manager serviciu social | 65 | 3,81 |
| G6011 | Director (șef) centru | 61 | 3,51 |
| *1.2. Funcții de execuție* |
| 1.2.1. Personal cu studii superioare |
| G6006 | Medic (de toate specialitățile), în instituții de categoria: |  |  |
|  | nivel republican | 78 | 5,00 |
|  | I | 76 | 4,80 |
|  | II | 74 | 4,60 |
|  | III | 72 | 4,41 |
| G6008 | Dietetician | 65 | 3,81 |
| G6009 | Farmacist | 65 | 3,81 |
| G6010 | Psihopedagog | 65 | 3,81 |
| G6012 | Logoped | 61 | 3,51 |
| G6013 | Psiholog | 61 | 3,51 |
| G6014 | Defectolog | 61 | 3,51 |
| G6015 | Kinetoterapeut | 61 | 3,51 |
| G6017 | Asistent parental profesionist | 55 | 3,09 |
| G6018 | Asistent social | 52 | 2,90 |
| G6030 | Mediator comunitar | 38 | 2,17 |
| 1.2.2. Personal cu studii profesional tehnice |
| G6019 | Tehnician-dentist | 46 | 2,56 |
| G6020 | Statistician medical | 46 | 2,56 |
| G6021 | Laborant radiolog | 46 | 2,56 |
| G6022 | Instructor dezinfecționist | 46 | 2,56 |
| G6023 | Instructor de cultură fizică medicală | 46 | 2,56 |
| G6024 | Felcer | 46 | 2,56 |
| G6025 | Felcer laborant | 46 | 2,56 |
| G6026 | Farmacist | 46 | 2,56 |
| G6027 | Asistent medical | 46 | 2,56 |
| G6028 | Laborant  | 41 | 2,31 |
| G6031 | Asistent parental profesionist | 37 | 2,12 |
| G6034 | Tehnician | 34 | 1,99 |
| G6032 | Asistent social | 34 | 1,99 |
| 1.2.3. Personal cu studii medii (medical inferior) |
| G6033 | Instructor ergoterapie | 30 | 1,83 |
| G6034 | Farmacist inferior | 30 | 1,83 |
| G6035 | Mediator comunitar fără studii | 30 | 1,83 |
| G6036 | Asistent personal | 30 | 1,83 |
| G6037 | Asistent familial | 30 | 1,83 |
| G6038 | Dădacă | 28 | 1,76 |
| G6039 | Lucrător social | 28 | 1,76 |
| G6040 | Dezinfecționist | 26 | 1,69 |
| G6041 | Infirmier | 26 | 1,69 |
| G6042 | Soră econoamă | 26 | 1,69 |
| G6043 | Registrator (medical) | 24 | 1,62 |

**Note:**

1. Clasa de salarizare stabilită în tabel pentru medici, inclusiv pentru cei cu funcții de conducere, pentru personalul medical cu studii medii speciale și farmaciști, precum și pentru alt personal indicat în tabel, cărora li se conferă categorie de calificare, se aplică pentru personalul care deține categoria de calificare superioară.

Pentru cei care dețin categoria de calificare I, clasa de salarizare se stabilește cu o reducere de 2 clase succesive față de cea stabilită în tabel, iar pentru cei care dețin categoria de calificare II – clasa de salarizare stabilită în tabel se reduce cu 4 clase succesive față de cele stabilite în tabel.

Pentru personalul fără categorie de calificare care ocupă funcțiile indicate în tabel cărora li se conferă categorii de calificare, clasa de salarizare se reduce cu 6 clase succesive față de cea indicată în tabel.

Clasa de salarizare în funcție de categoria de calificare se stabilește pentru activitatea în funcția pentru care a fost conferită categoria și se actualizează la reconfirmarea nivelului de pregătire profesională a persoanei. În cazul retrogradării sau al retragerii categoriei de calificare în urma atestării ordinare, clasa de salarizare se va revizui în funcție de noua categorie de calificare deținută de persoană.

1. Conform funcției „Director (general) al instituției de nivel republican” se salarizează conducătorul Centrului Național de Transfuzie a Sîngelui și directorul Consiliului Național pentru Determinarea Dizabilității și Capacității de Muncă.
2. Conform funcției „Director/șef/manager al instituției de categoria I, II, III” se determină clasa de salarizare pentru conducătorul (care nu este medic) centrelor de reabilitare, al internatelor psihoneurologice, al caselor-internat pentru copii cu deficiențe mintale, altor instituții sociale în funcție de categoria la care este raportată instituția.
3. Pentru medici și conducătorii instituțiilor care nu ating indicii prevăzuți pentru categoria III, clasa de salarizare se stabilește cu o reducere de 2 clase succesive față de cea indicată pentru medici și conducătorii instituțiilor raportate la categoria III.
4. Raportarea instituțiilor medico-sanitare și de asistență socială la una dintre categorii ale instituțiilor se efectuează conform indicilor și modului de raportare aprobate prin hotărîre de Guvern.
5. Clasele de salarizare pentru medicii, farmaciștii și personalul medical cu studii profesional tehnice în funcții de conducere (șef secție/serviciu/laborator/subdiviziune, medic/asistent medical principal/ superior, asistent medical-șef) se majorează cu 2-6 clase față de clasele de salarizare indicate pentru aceste funcții în tabel, în dependență de nivelul de responsabilitate managerială.
6. Clasele de salarizare pentru biologii, zoologii, entomologii, chimiștii și chimiștii farmaciști din instituțiile medico-sanitare, de sănătate publică și asistență socială se stabilesc la nivelul clasei de salarizare a medicilor și farmaciștilor, în funcție de nivelul de studii.
7. Clasa de salarizare pentru medicii rezidenți antrenați în supravegherea de stat a sănătății publice și/sau în acordarea asistenței medicale se stabilește la nivelul funcției „Farmacist” fără vechime, în funcție de activitatea și/sau sarcina curativă îndeplinită.
8. Volumul maxim de lucru prin cumul pentru medici și personalul medical cu studii profesional tehnice se stabilește în limita a 0,5 funcție.
9. Clasa de salarizare pentru experții în determinarea gradului de dizabilitate se stabilește prin majorare cu 3 clase succesive față de clasele indicate în tabel pentru specialiștii de diverse specializări, responsabili de determinarea gradelor de dizabilitate.
10. Pentru funcțiile de „Educator”, „Pedagog social”, „Psihopedagog”, „Logoped”, „Psiholog” și „Conducător muzical” din casele de copii, centrele de reabilitare și recuperare, centrele de plasament și din alte instituții de asistență socială pentru copii, precum și pentru funcția „Părintele-educator” al casei de copii de tip familial, clasa de salarizare se stabilește la nivelul funcției de „Educator educație timpurie” conform anexei nr. 7. Clasa de salarizare pentru funcția „Părinte-educator”, stabilită conform acestui punct, se stabilește în cazul caselor de copii de tip familial cu peste 5 copii.

Pentru „Părinții-educatori” ai caselor de copii de tip familial cu pînă la
5 copii și pentru „Asistenții parentali profesioniști” cu mai puțin de 5 copii luați în plasament, clasa de salarizare se reduce cu 3 clase succesive.

1. Clasa de salarizare indicată în tabel pentru funcția „Lucrător social” se stabilește lucrătorilor sociali pentru deservirea a cel puțin 8–10 beneficiari din localitățile rurale sau cel puțin 10–12 beneficiari din localitățile urbane. La deservirea unui număr mai mic de 8 beneficiari în localitățile rurale și 10 beneficiari în localitățile urbane, clasa de salarizare se diminuează cu 2–4 clase, în funcție de numărul de beneficiari real deserviți.
2. Clasa de salarizare pentru asistenții sociali supervizori se stabilește prin majorarea cu 2 clase succesive față de cea indicată în tabel pentru funcția similară.
3. În funcție de specificul de activitate al unității bugetare, clasa de salarizare corespunzătoare funcțiilor indicate în tabelul din prezenta anexă se majorează după cum urmează:
	* + cu 5 clase succesive față de cele prevăzute în anexă pentru funcții similare – pentru personalul din subdiviziuni și/sau laboratoare bacteriologice ce combat maladii contagioase și infecții extrem de periculoase și din cele radiologice, precum și pentru medicii, asistenții medicali și personalul medical inferior antrenați nemijlocit în profilaxia și combaterea maladiilor HIV/SIDA;
		+ cu 3 clase succesive față de cele prevăzute în anexă pentru funcții similare – pentru personalul medical din Consiliul Național pentru Determinarea Dizabilității și Capacității de Muncă, precum și pentru medicii și personalul medical mediu al Centrului Național de Transfuzie a Sîngelui;
		+ cu 2 clase succesive față de cele prevăzute în anexă pentru funcțiile similare pentru personalul medical care deservește pacienți cu afecțiuni neuromotorii și afecțiuni ale aparatului locomotor.